
REFERAT DE APROBARE A PROIECTULUI DE HOTĂRÂRE
privind aprobarea modalității de gestiune delegate a serviciilor de administrare și exploatare a domeniului public și privat al Municipiului Timișoara, respectiv  delegarea gestiunii a serviciului public privind prestarea de servicii și activități necesare  exploatării şi întreţinerii Piețelor proprietatea Municipiului Timișoara către Societatea PIEȚE S.A.
1. Descrierea situaţiei actuale:

În fapt, prin HCL nr.202/18.11.1997 s-a aprobat concesionarea bunurilor ce aparțin domeniului public de interes local, prin încheierea contractului de concesiune nr.7/1999, prevăzute la momentul respectiv în anexa nr. 1. Contractul anterior menționat s-a încheiat pe o perioadă de 15 ani, în temeiul Legii nr. 219/1998 privind regimul concesiunilor și a fost prelungit prin actul adițional nr. 2/12.03.2014 cu o perioadă egală din durata sa inițială, adică 7 ani și 6 luni (conform legislației speciale aplicabile la momentul încheierii actului adițional, respectiv: art. 7 din O.U.G. nr. 34/2006 privind atribuirea contractelor de achiziție publică, a contractelor de concesiune de lucrări publice și a contractelor de concesiune de servicii).

În anul 2006 prin HCLMT nr. 323 s-a aprobat încheierea contractului de concesiune nr. 66 pentru bunurile mobile și imobile care alcătuiesc Piața de Gros Timișoara, așa cum au fost prevăzute în anexa nr. 1, cu o durată de 23 de ani.

Ulterior, în anul 2012 prin HCL nr. 266 s-a aprobat încheierea contractului de concesiune nr. 3/17.12.2012 pentru bunurile mobile și imobile care alcătuiesc Piața Iosefin așa cum au fost prevăzute în anexa nr. 1, cu o durată de 25 de ani.

Contractul de concesiune nr. 7/1999 a ajuns la termen în data de 03.11.2021, iar la nivelul UATM Timișoara se desfășoară o procedură administrativă unitară de gestiune delegată a serviciilor administrare și exploatare a domeniului public și privat reprezentat de piețele agroalimentare, în temeiul OG nr. 71/2002 privind organizarea și funcționarea serviciilor publice de administrare a domeniului public și privat de interes local, cu completările și modificările ulterioare. Astfel, prin HCL nr. 411/23.11.2021 privind modalitatea de gestiune a serviciilor de administrare și exploatare a domeniului public și privat al Municipiului Timișoara, ca fiind cea a gestiunii delegate s-a aprobat contractul cadru privind delegarea de gestiune, prin atribuire către S.C. PIEȚE S.A. a serviciilor de administrare și exploatare a piețelor pentru o perioadă de 6 luni calendaristice, care a fost prelungit ulterior prin HCL nr. 235/24.05.2022

Având în vedere faptul că, scopul prezentului proiect de hotărâre este aplicarea unui cadru unitar legislative tuturor piețelor agroalimentare din municipiul Timișoara prin delegarea de gestiune către SC Piețe SA, se impune stabilirea unei revedențe la nivelul cuantumului de 177.102 lei / lună fără T.V.A.. 

Redevența a fost stabilită prin RAPORTUL DE EXPERTIZĂ TEHNICĂ EXTRAJUDICIARĂ –având următorul obiectiv: “Stabilirea nivelului de redevență cu privirela gestiunea serviciul public de organizare, funcţionare şi administrare a piețelor aflate în proprietatea Municipiului Timişoara, conform Art.3, alin.1, lit. m) din O.U.G. nr.71/2002-modificată şi completată prin Legea nr.10 din 09.01.2020 în vederea asigurării întregii game de servicii, lucrări şi obiecte necesare desfășurării activității de comerț din piețe, precum şi alte servicii şi lucrări de amenajare şi întreţinere, cu respectarea prevederilor legale în vigoare, astfel ca cerinţele populaţiei să poată fi satisfăcute, cu operativitate şi cu respectarea legislaţiei in vigoare - conf, art. 307, OG nr. 57/2019”, înregistrat la Primăria Municipiului Timișoara cu numărul CT2022-008494/09.12.2022 și NOTEI RECTIFICATIVE înregistrată la Primăria Municipiului Timișoara cu numărul CT2022-008651/15.12.2022,, întocmite de către ec. Goron Vasile, expert tehnic judiciar in specialitatea « Evaluarea proprietatii imobiliare » și « Evaluări bunuri mobile economie», având legitimatia nr. 26118072014-67071410331306214, eliberata de Ministerul Justitiei, aflat in evidența Biroului Local de Expertize Timis.

2. Schimbări preconizate și rezultate așteptate: 
Scopul prezentului proiect de hotărâre îl constituie crearea unui cadru unitar contractul pentru toate piețele agroalimentare și volante din municipiul Timișoara.

3. Concluzii:
Având în vedere cele menţionate mai sus, considerăm necesară și oportună promovarea prezentului proiect de hotărâre privind aprobarea modalității de gestiune delegate a serviciilor de administrare și exploatare a domeniului public și privat al Municipiului Timișoara, respectiv  delegarea gestiunii a serviciului public privind prestarea de servicii și activități necesare  exploatării şi întreţinerii  Piețelor proprietatea Municipiului Timișoara către Societatea PIEȚE S.A., supun spre dezbatere şi aprobare Consiliului Local al Municipiului Timişoara proiectul de hotărâre mai sus menţionat.

